Undskyldninger fra staten

En officiel undskyldning er en udtalelse, hvor en regering eller stat tager ansvar for kritisable handlinger i fortiden.

Når en stat undskylder offentligt, erkender den sin fejl og forpligter sig på en mere etisk korrekt handlemåde fremover.

I Danmark er der tre eksempler på officielle undskyldninger:

I 1999 undskyldte statsminister Poul Nyrup Rasmussen (S) for tvangsflytningen af befolkningen ved Thule i Grønland.

I 2005 undskyldte statsminister Anders Fogh Rasmussen (V) for, at danske myndigheder under besættelsen afviste tyske flygtninge, der søgte tilflugt i Danmark.

I dag undskyldte statsminister Mette Frederiksen (S) for statens manglende tilsyn, da en række anbragte børn blev udsat for overgreb og svigt fra 1946 til 1976.

Der findes flere eksempler på krav om undskyldninger, som ikke er blevet efterkommet. Blandt andet har det været diskuteret, om staten skulle undskylde officielt for Danmarks involvering i slavehandlen i forbindelse med kolonierne i Dansk Vestindien.